แจ้งปัญหาเรื่อง มีผู้เข้าไปตกปลาที่บึงสีกัน และก่อความเดือดร้อนรำคาญแก่ผู้ไปใช้บริการคนอื่นๆ

ในช่วงเช้าของทุกวันขณะที่มีผู้มาใช้บริการออกกำลังกายและเดินพักผ่อนรอบๆทางเดินริมบึงสีกัน จะมีกลุ่มคนที่มาวางเบ็ดตกปลาเป็นจำนวนมาก โดยเฉพาะบริเวณสะพานทางเดินสำหรับ "ผู้พิการและผู้สูงอายุ" เบ็ดมีทั้งขนาดใหญ่และเล็กยาวลดหลั่นกันไป วางเกะกะเป็นอุปสรรคต่อการเดินออกกำลัง มีการทิ้งเศษเหยื่อหรือปลาที่ไม่ได้ขนาด และดินโคลนที่ติดมาบนพื้นทางเดิน ซึ่งอันตรายต่อผู้สูงอายุที่อาจจะเหยียบแล้วลื่นล้มขณะเดินออกกำลังขึ้นได้ และยังมีการวางอวนดัก หรือบางครั้งก็มีการนำอวนมาถือลากกันเป็นกลุ่มในบึง นอกจากนี้ยังมีการขี่จักรยานยนต์หรือนำจักรยานมาจอดบริเวณสะพานด้วย และบางคนก็จะสูบบุหรี่บริเวณสะพานนั้น 

ที่กล่าวมาจะเห็นได้ว่าเป็นพฤติกรรมที่เป็นอุปสรรคและเป็นอันตรายสำหรับคนอื่นๆที่ตั้งใจมาใช้เป็นที่ออกกำลังกาย ตามวัตถุประสงค์ของสถานที่ๆถูกกำหนดมาเป็นอย่างมาก และเนื่องจากผู้แจ้งไปใช้บริการเฉพาะช่วงเช้า จึงไม่ทราบว่าตลอดทั้งวันในช่วงเวลาอื่นๆ บุคคลเหล่านั้นจะยังคงมีการกระทำดังกล่าวอยู่หรือไม่ แต่ไม่ว่าจะเป็นเวลาใด ก็ไม่สมควรกระทำทั้งสิ้น

จึงขอให้ทาง กทม. ดำเนินการยับยั้งการกระทำเหล่านี้โดยเร็ว ก่อนที่จะลุกลามไปมากกว่านี้ หรือถึงขั้นทำให้เกิดเหตุร้ายใดๆกับผู้มาใช้บริการอย่างถูกต้องขึ้น

     ขอบคุณครับ